ভারত হতে চলেছে বিশ্বের তৃতীয় বৃহত্তম অর্থনীতি, দাবি আরবিআই গভর্নরের

ওয়েব ডেস্ক: ভারতীয় রিজার্ভ ব্যাঙ্কের (RBI) গভর্নর সঞ্জয় মালহোত্রা বলেছেন, খুব শীঘ্রই ভারত বিশ্বের তৃতীয় বৃহত্তম অর্থনীতিতে পরিণত হবে। শনিবার ইন্দোরের রাঙ্গওয়াসা গ্রামে আর্থিক অন্তর্ভুক্তি অভিযানের স্যাচুরেশন ক্যাম্পে বক্তব্য রাখতে গিয়ে তিনি এই দাবি করেন।

তিনি জানান, দেশের প্রবৃদ্ধি বৃদ্ধির পেছনে প্রধানমন্ত্রী জন ধন যোজনার (PMJDY) অবদান অনস্বীকার্য। এই প্রকল্পের আওতায় ইতিমধ্যেই ৫৫ কোটি ব্যাঙ্ক অ্যাকাউন্ট খোলা হয়েছে। যার মাধ্যমে সাধারণ মানুষ সঞ্চয়, বীমা, পেনশন, ঋণসহ নানান পরিষেবা পাচ্ছেন।

আরও পড়ুন: হামলার আগেই জম্মু-কাশ্মীর থেকে গ্রেফতার হল দুই সশস্ত্র জঙ্গি!

From financial exclusion to empowerment! Here is a glimpse of how PM Jan Dhan Yojana has transformed lives across India. #11YearsOfJanDhan https://t.co/z0VXPo0e3r

— Narendra Modi (@narendramodi) August 28, 2025

মালহোত্রা বলেন, “আজ ভারত বিশ্বের শীর্ষ পাঁচ অর্থনীতির মধ্যে রয়েছে। খুব শিগগিরই দেশ তৃতীয় বৃহত্তম অর্থনীতির স্থানে পৌঁছবে।”চলতি আর্থিক বছরের এপ্রিল-জুন প্রান্তিকে ভারতের জিডিপি প্রবৃদ্ধি হয়েছে ৭.৮ শতাংশ। শুল্ক চাপ ও বৈশ্বিক অস্থিরতা সত্ত্বেও এটি গত পাঁচ প্রান্তিকের মধ্যে সর্বোচ্চ।

প্রধানমন্ত্রী নরেন্দ্র মোদী সম্প্রতি জন ধন যোজনার ১১ বছর পূর্তি উপলক্ষে বলেন, “এই যোজনা মানুষকে নিজের ভাগ্য লেখার ক্ষমতা দিয়েছে। যখন শেষ মানুষটিও আর্থিকভাবে যুক্ত হয়, তখন গোটা দেশ এগিয়ে যায়।”

২০১৪ সালের ২৮ আগস্ট চালু হওয়া এই প্রকল্পের মূল লক্ষ্য হল দরিদ্র শ্রেণির মানুষকে ব্যাঙ্কিং ব্যবস্থার আওতায় আনা। এতে ন্যূনতম ব্যালেন্স ছাড়াই অ্যাকাউন্ট খোলা যায়, ওভারড্রাফ্ট ও বীমার সুবিধাও দেওয়া হয়।

দেখুন আরও খবর: