জিডিপি নিয়ে আশার বার্তা, দ্বিতীয় ত্রৈমাসিকেই বৃদ্ধি ৭.৫%!

ওয়েব ডেস্ক : ভারতের সামগ্রিক অর্থনীতির ছবিতে আশার আলো দেখাল স্টেট ব্যাঙ্ক অফ ইন্ডিয়ার (SBI) রিসার্চ উইং। স্টেট ব্যাঙ্ক অফ ইন্ডিয়ার রিসার্চ রিপোর্টে বলা হয়েছে, চলতি অর্থবর্ষের দ্বিতীয় ত্রৈমাসিকে ভারতের জিডিপি (GDP) ৭.৫ শতাংশের কাছাকাছি পৌঁছে যেতে পারে।

রিপোর্টে (SBI research report) উল্লেখ করা হয়েছে, উরসবের মরশুমের আগে জিএসটি কাঠামোয় পরিবর্তন আনা হয়েছে। তার ফলে কমে গিয়েছে জিএসটি ভার। ফলে বাজারে ভোগ্যপণ্যের বিক্রি বেড়েছে। উৎসবের মরশুমে সেই চাহিদা আরও উর্ধ্বমুখী হয়েছে, যা জিডিপি বৃদ্ধিকে বাড়তি জোর দিয়েছে।

আরও খবর : দিল্লি কাণ্ডে নয়া মোড়, আল ফালাহ বিশ্ববিদ্যালয়ের চেয়ারম্যান গ্রেফতার

এসবিআই রিসার্চের বিশ্লেষণ অনুযায়ী, জিডিপি (GDP) বৃদ্ধির পিছনে একাধিক কারণ কাজ করেছে। তার মধ্যে রয়েছে, লগ্নি সংক্রান্ত প্রকল্পে গতি, গ্রামীণ এলাকায় ভোগ্যপণ্যের ব্যবহার বৃদ্ধি, শিল্প ও পরিষেবা খাতে পুনরুজ্জীবন, জিএসটি রিফর্মের ইতিবাচক প্রভাব। এছাড়া, ক্রেডিট ও ডেবিট কার্ড ব্যবহার করে কেনাকাটার পরিমাণও উল্লেখযোগ্য হারে বেড়েছে। রিপোর্ট বলছে, এই তথ্য বাজারে চাহিদার সামগ্রিক বৃদ্ধি নির্দেশ করছে। শুধু মেট্রো শহর নয়, মফস্বলেও কেনাকাটায় স্পষ্ট উত্থান দেখা গিয়েছে। বিশেষত ই-কমার্স সেক্টরই সবচেয়ে বেশি লাভবান হয়েছে এই চাহিদা বৃদ্ধিতে।

এসবিআই (SBI)-এর রিপোর্ট দাবি করছে, কৃষি, শিল্প এবং পরিষেবা, তিনটি ক্ষেত্রেই প্রথম ত্রৈমাসিকের তুলনায় দ্বিতীয় ত্রৈমাসিকে উন্নতি দেখা গিয়েছে। এদিকে, আরবিআই ইতিমধ্যেই অনুমান করেছে যে জুলাই-সেপ্টেম্বরে ভারতের জিডিপি বৃদ্ধি ৭ শতাংশের আশেপাশে থাকতে পারে। কেন্দ্রীয় পরিসংখ্যান দফতর চলতি মাসেই সেই তথ্য প্রকাশ করতে পারে।

দেখুন অন্য খবর :